text: Sydbank præsenterer bedste resultatet siden 2007
  24 februar 2016 kl. 18.23
  Sydbank med hovedsæde i Aabenraa præsenterede onsdag sit bedste årsresultat siden 2007.
  2015 var et godt år for Sydbank. Banken tabte generelt mindre på sine udlån. Udgifterne blev samtidig holdt i ro og dermed steg resultatet.
  Faktisk er der tale om bankens bedste resultat siden 2007 på 1.148 millioner kroner.
  Men landbruget skæmmer et ellers pænt regnskab med mange nedskrivninger.
  Sydbank måtte i 2015 nedskrive 116 millioner kroner på landbrugskunder mod 76 millioner kroner året før.
  - I hele 2015 har landbruget som branche fortsat været i en udfordret finansiel situation. Denne situation tager udgangspunkt i en generel stor gældsbyrde i erhvervet samt lave afregningspriser på landbrugsvarer - primært mælk og svin, skriver Sydbank i en pressemeddelelse.
  Banken forventer lavere nedskrivninger i 2016.
  